Στίχοι, στίχοι, στίχοι
Τα ποιήματα του παιχνιδόλεξου, όπως έχουν γραφεί από τους ποιητές.
Σας δίνονται παρακάτω τα ποιήματα, όπως έχουν γραφεί από τους ποιητές. Καλό είναι να απομνημονεύσετε κάποια από αυτά.

#### 18

Πάρε τη λέξι μου. Δώσε μου το χέρι σου.

Πηγή: Ανδρέας Εμπειρίκος, «Ο Πλόκαμος της Αλταμίρας», Ενδοχώρα, εκδ. Άγρα, Αθήνα 1997.

#### 143

Πέταλο γιασεμιού, σ’ ένα ποτήρι με νερό, μακριά που με αρμενίζεις.

Πηγή: Ανθολογία Γιάννη Ρίτσου, επιμ. Χρύσα Προκοπάκη, εκδ. Κέδρος, Αθήνα 2008.
(Το ποίημα προέρχεται από τη συλλογή Μονόχορδα).

10. Έκανες μια τρύπα στο χαρτί∙
μπήκε ο άνεμος∙
έφερε το ποίημα.

                                    Διακοφτό, 25.ΙΙΙ.82

Πηγή: Ανθολογία Γιάννη Ρίτσου, επιμ. Χρύσα Προκοπάκη, εκδ. Κέδρος, Αθήνα 2008.
(Το ποίημα προέρχεται από την ενότητα Τριστίχα, Σειρά Πρώτη).

#### Το γιασεμί

Είτε βραδιάζει
είτε φέγγει
μένει λευκό
το γιασεμί.

Πηγή: Γιώργος Σεφέρης, Ποιήματα, 14η έκδ. Ίκαρος, Αθήνα 1982.
(Το ποίημα προέρχεται από τη συλλογή Ημερολόγιο Καταστρώματος Α΄).

#### ΙΙΙ

Όλα τα κυπαρίσσια δείχνουνε μεσάνυχτα
Όλα τα δάχτυλα
Σιωπή
Έξω από τ’ ανοιχτό παράθυρο του ονείρου
Σιγά σιγά ξετυλίγεται
Η εξομολόγηση
Και σα θωριά λοξοδρομάει προς τ’ άστρα!

Πηγή: Οδυσσέας Ελύτης, Πρώτα Ποιήματα, Επτά νυχτερινά επτάστιχα, Προσανατολισμοί, 13η έκδ., Ίκαρος, Αθήνα 1998.

# Οθόνη Βοήθειας

Στίχοι, στίχοι, στίχοι… Ο «δαίμων του τυπογραφείου» έβαλε το χεράκι του και οι παρακάτω στίχοι πέταξαν και τρύπωσαν ανακατεμένοι στο βιβλίο σας. Αφού χωριστείτε σε ομάδες, να φανταστείτε σε ποιο ποίημα ανήκει ο κάθε στίχος και να τους ενώσετε μεταξύ τους. (Οι στίχοι προέρχονται από πέντε ποιήματα. Τα δύο από αυτά είναι μονόστιχα, ένα είναι τρίστιχο, ένα τετράστιχο και ένα επτάστιχο).

# Καρτέλα Συντελεστών